OpenLLM-France/wikimedia huggingface dataset:
# Centre Nacionalista Republicà

Centre Nacionalista Republicà fou un grup polític catalanista fundat a Barcelona el 1906 per dissidents de la Lliga Regionalista. Les seves figures més representatives foren Ildefons Sunyol, Jaume Carner, Joaquim Lluhí i Rissech, Santiago Gubern i Fàbregas i Eduard Calvet i Pintó. Representava la línia liberal del catalanisme polític, i reclamava l'autonomia de Catalunya, el sufragi universal i la proclamació d'una república, d'acord amb el seu lema Nacionalisme, Democràcia, República. Jaume Carner en fou el primer president, amb Felip Rodés i Baldrich de secretari. El seu portaveu fou la revista El Poble Català, convertida en diari el 1906. Participà en les eleccions generals espanyoles de 1907 dins les llistes de la Solidaritat Catalana. El 1910, presidit per Pere Coromines, es fusionà amb altres forces republicanes i d'esquerres de Catalunya i constituí la Unió Federal Nacionalista Republicana.
# Casa Domingo Batet Rosich

Casa Domingo Batet Rosich és una obra de Tarragona protegida com a Bé Cultural d'Interès Local.

## Descripció

Edifici de tres plantes d'alçada, tractat amb composició clàssica. Cal destacar les grans portalades a la planta baixa i la balconada del primer pis. Està acabat amb una cornisa molt motllurada, aguantada amb permòdols que emmarquen les finestres de la golfa.

## Referències

* ↑ «Casa Domingo Batet Rosich». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Ahatsa-Altzieta-Bazkazane

Ahatsa-Altzieta-Bazkazane (en francès i oficialment Ahaxe-Alciette-Bascassan), és una comuna de la Nafarroa Beherea (Baixa Navarra), un dels set territoris que formen Euskal Herria, al departament dels Pirineus Atlàntics i a la regió de la Nova Aquitània. Limita amb les comunes de Duzunaritze-Sarasketa al nord, Donazaharre al nord-oest, Aintzila a l'oest, i Ezterenzubi i Lekunberri al sud.
Administrativament, també depèn del Districte de Baiona i del cantó de Donibane Garazi. Es troba travessada pel Laurhibar, afluent del riu Niva. La comuna està formada per 3 antigues parròquies (Ahatsa, Altzieta i Bazkazane) que es van convertir en comunes després de la Revolució Francesa i que posteriorment, l'11 de juny de 1842, es van fusionar en una única comuna.

## Demografia

Evolució demogràfica :
| 1901 | 1962 | 1968 | 1975 | 1982 | 1990 | 1999 |
| 576 | 344 | 335 | 307 | 265 | 263 | 320 |
| A partir de 1962, el cens té en compte la població resident definida com a "Population sans doubles comptes" per l'INSEE |||||||
# Leaves' Eyes

Leaves' Eyes és un grup de gothic metal i folk metal alemany. Va ser format després que la vocalista de Theatre Of Tragedy, Liv Kristine, fos expulsada. Leaves' Eyes va ser creat per Alexander Krull (marit de Liv Kristine) i antics membres d'Atrocity. Els membres de la banda són:
* Liv Kristine Espenæs Krull - Cantant
* Mathias Röderer - Guitarra
* Thorsten Bauer - Guitarra
* Alla Fedynitch - Baix
* Seven Antonopoulos - Bateria
* Alexander Krull - Programador (cantant a vegades)

## Discografia
### CDs

* Lovelorn
* Elegy (EP)
* Vinland Saga
* Legend Land (EP)
* My Destiny (EP)
* Njord

### Singles

* Into Your Light

## Enllaços externs

* Pàgina oficial de Leaves' Eyes (alemany) (anglès)
* Leaves' Eyes Myspace (anglès)
# Preacher

Preacher («predicador») és una sèrie de còmic sobre el personatge homònim, creada pel guionista Garth Ennis i el dibuixant Steve Dillon amb dibuix de cobertes per part de Glenn Fabry, i publicada en la línia Vertigo (DC Comics) entre els anys 1995 i 2000.
La sèrie està composta per setanta-cinc números en total: seixanta-sis números regulars, una sèrie limitada especial de quatre edicions sobre l'antagonista Saint of Killers («Sant dels Assassins») i cinc números especials dedicats als personatges secundaris Cassidy, Arseface, Herr Starr, Jody i TC i Tulip i Jesse en la seva joventut. S'ha recopilat en nou volums. L'últim número de la sèrie regular es va publicar al juliol de l'any 2000 als Estats Units d'Amèrica.

## Referències

* ↑ Frattini, Eric; Palmer, Óscar. Guia Básica del Cómic (en castellà). Madrid: Nuer ediciones, 1999, p.157. ISBN 8480680547 [Consulta: 21 agost 2014].
Viccionari
# Cobitis bilineata

Cobitis bilineata és una espècie d'actinopterigi de la família dels cobítids. Viu a Itàlia, Eslovènia i Suïssa, i es troba amenaçat per la pèrdua del seu hàbitat natural.

## Referències

* Crivelli, A.J. 2005. Cobitis bilineata. 2006 IUCN Red List of Threatened Species. Consultat el 19 de juliol de 2007.
# NEWS (grup)

NEWS (ニュース, Nyūsu) és un grup japonès format per Johnny & Associates, sota la discogràfica Johnny's Entertainment. Abans del seu debut oficial llançaren un single (com un grup de nou membres) titulat News Nippon (News ニッポン, lit. News Japan). Oficialment feren el seu debut en 2004 com un grup de vuit membres amb el seu primer single Kibou ~Yell~ (希望 ~Yell~).
El nom de NEWS es referix als punts cardinals- nord, est, oest i sud.
Originalment eren nou membres però Takahiro Moriuchi va deixar el grup abans del debut oficial. El 2005 i 2006, dos membres de NEWS, Hiroki Uchi i Hironori Kusano foren suspesos del grup deguts a uns incidents bevent alcohol esent menors. El que va resultar l'actual nombre de sis components. L'octubre de 2011, Tomohisa Yamashita i Ryo Nishikido anunciaren que deixaven el grup, Yamashita per dedicar-se a la seva carrera en solitari i Nishikido romandria únicament a Kanjani8.

## Referències

* ↑ «"NEWS Oricon page"» (en japanese). Oricon Style. [Consulta: 9 octubre 2008].
* ↑ «"NEWS restarts activities"» (en japanese). Sponichi, 01-01-2007. Arxivat de l'original el 2008-10-19. [Consulta: 10 octubre 2008].
* ↑ «Yamashita Tomohisa & Nishikido Ryo withdraw from NEWS». Tokyohive, 07-11-2011 [Consulta: 4 desembre 2013].

## Enllaços externs

* Johnnys Net Arxivat 2008-09-14 a Wayback Machine. (japonès)
* Johnny's Entertainment Arxivat 2007-04-26 a Wayback Machine. (japonès)
* Johnny's Asia Arxivat 2021-02-10 a Wayback Machine. (xinès)(coreà)
* Nippon Project - Exclusive interview with Tegomass Arxivat 2008-12-16 a Wayback Machine. (anglès)
# Rafael Treku Eugi

Rafael Treku Eugi (Sant Sebastià, 1932 - 2000) va ser un cineasta i productor guipuscoà. Va dirigir els seus primers curtmetratges a les ordres de la Societat de Ciències Aranzadi, entre 1961 i 1963: El espinoso, Annillamiento de aves, Natrix i La charca. Va continuar treballant com a artista en solitari fins al 1968, període durant el qual va produir i dirigir uns catorze curtmetratges.
L'any 1969 va fundar la productora Ornix Films en col·laboració amb Francisco Bernabé, i des de llavors han produït nombrosos curtmetratges i documentals dedicats a la natura, la majoria relacionats amb la muntanya i el mar. També va guanyar importants premis amb les seves obres, alguns dels quals es van veure a la televisió estrangera. Entre els treballs de la productora d'Ornix Films, destaca el llargmetratge Mar Adentro. Entre d'altres, membre de la junta directiva d'Euskadiko Filmategia, Festival Internacional de Cinema de Sant Sebastià i Donostia Aquarium, professor de l'Escola de Cinema i Vídeo d'Andoain i el responsable de l'Associació de Productors Independents Bascs.

## Filmografia

* Anillamiento de Aves (1962)
* La Charca (1962)
* Egipto (1965)
* Buitres (1965)
* La Marisma (1966)
* Rapaces (1967)
* El águila Imperial (1968)
* Arraunketa (1968)
* Doñana (1969)
* Navarra Agreste (1971)
* Las Encantadas (1974)
* Bosques Ibéricos (1980)
* Hegats Horia (1983)
* La Amadraba (1985)
* Mar Adentro (1985).

## Referències

* ↑ El cine vasco en los años 60, Xab ie Arlaban, euskonews.eus
* ↑ Rafael Maria Trecu Eguia, Auñamendi Eusko Entziklopedia
# Fritz Keller

Fritz Keller (21 d'agost de 1913 - 8 de juny de 1985) fou un futbolista francès. El seu germà Curt Keller també fou futbolista.

## Selecció de França

Va formar part de l'equip francès a la Copa del Món de 1934.

## Referències

* ↑ Curt Keller a FFF
* ↑ FFF Profile
* ↑ Racingstub profile
* ↑ "Quand Strasbourg et Metz étaient Allemands", France Football, 24 maig 2005
# Gordon (Òlt)

Gordon (nom occità, en francès Gourdon o Gordon-en-Quercy) és un municipi francès, situat al departament de l'Òlt i la regió Occitània. És cap de cantó i de districte.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 848 | 3 703 | 5 558 | 5 699 | 5 153 | 5 334 | 5 324 | 5 081 | 5 060 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 5 070 | 5 099 | 5 204 | 5 374 | 5 098 | 5 087 | 5 029 | 4 834 | 4 452 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 4 351 | 4 260 | 4 293 | 4 129 | 4 135 | 4 077 | 4 135 | 3 896 | 3 981 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 4 157 | 4 803 | 4 728 | 4 899 | 4 851 | 4 882 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1977-1989 | Jean-Lucien Cabanès | |
| 1989-1995 | François Rey | PS |
| 1995-2008 | Arlette Feixa | UMP |
| 2008- | Marie-Odile Delcamp | PS |

## Referències

* ↑ «Toponímia occitana», 2009. Arxivat de l'original el 2012-03-11. [Consulta: 26 octubre 2010].
# 21a etapa del Tour de França de 2016

La 21a etapa del Tour de França de 2016 es disputà el diumenge 24 de juliol de 2016 sobre un recorregut de 113 km entre Chantilly i els Camps Elisis de París.

## Resultats
### Classificació de l'etapa

Fonts: ProCyclingStats Cycling Quotient :

### Colls i cotes
## Classificacions a la fi de l'etapa
### Classificació general

Fonts: ProCyclingStats Cycling Quotient :

### Classificació per punts

| | Ciclista | Equip | Punts |
| 1 | Peter Sagan (SVK) | Team Tinkoff | 470 |
| | Marcel Kittel (GER) | Lotto Soudal | 228 |
| 3 | Michael Matthews (AUS) | Orica-BikeExchange | 199 |

### Classificació de la muntanya

| | Ciclista | Equip | Punts |
| 1 | Rafał Majka (POL) | Team Tinkoff | 209 |
| 2 | Thomas De Gendt (BEL) | Lotto Soudal | 130 |
| 3 | Jarlinson Pantano (COL) | IAM Cycling | 121 |

### Classificació del millor jove

| | Ciclista | Equip | Temps |
| 1 | Adam Yates (GBR) | Orica-BikeExchange | 89h 09' 31" |
| 2 | Louis Meintjes (RSA) | Lampre-Merida | + 2'16" |
| 3 | Emanuel Buchmann (GER) | Bora-Argon 18 | + 42' 58" |

### Classificació per equips

| | Equip | Temps |
| 1r | Movistar Team | 267h 20' 45" |
| 2n | Team Sky | + 8' 14" |
| 3r | BMC Racing Team | + 48' 11" |

## Abandonaments

* 185 - Tony Martin (GER) (Etixx-Quick Step): Abandona

## Notes i referències

* ↑ «ÉTAPE 21 - Chantilly / Paris Champs-Élysées» (en francès). letour.fr. [Consulta: 22 juliol 2017].

## Enllaços externs

* 21a etapa al web del Tour de França
# Puègverd

Puègverd, Puivert en francès, és un comú occità, que administrativament forma part del departament de l'Aude i la regió d'Occitània. Es troba al cantó d'Eissalabra, a una distància de 60 quilòmetres al sud de Carcassona i a 45 quilòmetres a l'est de Foix. Puègverd és una de les aturades dins l'anomenada Ruta dels castells càtars, ja que va ser lloc d'incidència càtara durant el segle xii i xiii, i encara en conserva un castell.

## Història

Fins al segle xiv, el poble de Puègverd era format per algunes cases aïllades pel territori, properes al castell de Puègverd. Després de la croada albigesa, Puègverd i el Quercorb esdevingueren Terra Privilegiada i els seus habitants van ser dispensats de certs tributs fiscals reials a canvi de servir i de vigilar el castell, que entrà en la línia de fortaleses de frontera davant de la Corona d'Aragó. Aquesta situació es mantingué fins a la Revolució Francesa, quan els senyors de la regió, la família de Roux (Ros en occità), van ser desposseïts.
El 1790, després de la divisió de França en comunes, el territori i la comunitat de L'Escala són annexats al comú de Puègverd amb l'estatut de vilatge.
Durant la Segona Guerra Mundial Puègverd és incendiat pels alemanys a causa de la connexió dels seus habitants amb la Resistència. El poble no serà reconstruït fins un cop acabada la guerra.

## Geografia

La localitat està situada als contraforts dels Pirineus, a les ribes del Blau i prop de Mirapeis.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 645 | 683 | 551 | 552 | 467 | 410 |

## Llocs d'interès

* Castell de Puègverd.
* Llac
* Església
* Museu del Quercorb (arts, tradicions i instruments de música medievals)

## Enllaços externs

* Museu del Quercorb Arxivat 2008-12-25 a Wayback Machine. (francès) (castellà) (alemany)
# Cobisa

Cobisa és un municipi de la província de Toledo, a la comunitat autònoma de Castella la Manxa. Limita amb Toledo, Burguillos de Toledo, Layos i Argés.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.034 | 1.185 | 1.393 | 1.618 | 1.829 | 2.109 | 2.457 | 2.670 | 2.902 | 3.207 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Manuel Aguado Rodríguez | Independent | 19/04/1979 |
| 1983 - 1987 | Manuel Aguado Rodríguez | AP/PDP/UL | 28/05/1983 |
| 1987 - 1991 | José Luis martín Rodríguez | PP | 30/06/1987 |
| 1991 - 1995 | Ramón Sánchez Fernández | Independent | 15/06/1991 |
| 1995 - 1999 | Ramón Sánchez Fernández | Independent | 17/06/1995 |
| 1999 - 2003 | Ramón Sánchez Fernández | PSOE | 03/07/1999 |
| 2003 - 2007 | Ramón Sánchez Fernández | PSOE | 14/06/2003 |
| 2007 - 2011 | Luis Figueroa Rojas | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Catocala pacta

Catocala pacta és una espècie de papallona nocturna de la subfamília Erebinae i la família Erebidae. Es troba al sud de Suècia, est de Finlàndia, Polònia, els Estats bàltics i les regions de l'Ural i de l'Amur al sud del Tibet.
Fa 42-52 mm d'envergadura alar. Els adults volen de juliol a setembre.
Les larves s'alimenten d'espècies de Salix, incloent Salix caprea i Salix cinerea.

## Subespècies

* Catocala pacta pacta
* Catocala pacta deserta Kozhanchikov, 1925

## Referències

* ↑ http://www.taxapad.com/local.php?taxonidLC=85991698

## Enllaços externs

* Funetː Catocala pacta Arxivat 2019-07-20 a Wayback Machine. (en)
* Moths and Butterflies of Europe and North Africa: Catocala pacta (en)
* Lepiforum.de: Catocala pacta
# Frederic Gironella i Ferrer

Frederic Gironella i Ferrer (Figueres 19 de gener del 1869 - Barcelona 23 d'abril del 1948) fou un escriptor i periodista. Publicà una sèrie d'articles al diari El Ampurdanés i d'entre aquests, prenen una especial rellevància aquells els que criticà a la monarquia perquè li costà la presó durant 45 dies i posteriorment l'exili durant dos anys i mig a França.

## Obres

És autor dels llibres:
* Coses de l'Empordà. Records de Figueres, 1923
* Nova guia de Montserrat per a pelegrins i excursionistes. Cops d'ull a la "muntanya catalana", 1919
* Renadiues versos i prosa originals, 1927

## Referències

* ↑ «Llibres rebuts». Empordà Federal, 31-03-1923. [Consulta: 7 maig 2019].
# Laxant

Un laxant és un medicament o substància que facilita l'evacuació de l'intestí de manera natural, sense provocar diarrea. Tots els purgants són laxants si són administrats a dosis petites. Hi ha laxants que dificulten l'absorció (substàncies osmòticament actives: mel, sorbitol, cel·lulosa) i n'hi ha que tenen una acció excitomotora, bé sobre l'intestí prim (olis, resines, etc.), bé sobre l'intestí gros (sofre, fenolftaleïna, etc.). Són fàrmacs que afavoreixen la defecació en augmentar el peristaltisme intestinal.

## Tipus de laxants

Els laxants poden ser de diferents tipus, segons la seva activitat.

### Formadors de volum

Estimulen l'evacuació en augmentar el volum de la femta per absorció d'aigua. S'han de prendre amb molta aigua. Entre ells destaquen el Plantago ovata i el segó.

### Suavitzants i emol·lients

Són olis vegetals i minerals que lubrifiquen i estoven la massa fecal afavorint l'evacuació. Solen ser els menys agressius i els més utilitzats són els supositoris de glicerina.

### Hiperosmòtics

Aquests laxants augmenten la pressió osmòtica fent sortir aigua cap a la llum intestinal. Són les sals de magnesi i de sodi.

### Salins

Els laxants salins són substàncies no absorbibles, osmòticament actives que atrauen i retenen l'aigua a la llum intestinal, augmentant la pressió intraluminal que estimula mecànicament l'evacuació de l'intestí. Els agents que contenen magnesi també provoquen l'alliberament de colecistocinina, que augmenta la motilitat intestinal i la secreció de líquids. Els laxants salins poden alterar l'equilibri de líquids i electròlits del pacient.

### Estimulants

Irriten la paret intestinal estimulant els moviments peristàltics. Hi ha dos tipus: els antraquinònics (escorça sagrada, senet, àloe, ruibarbre) i els difenil metans (bisacodil, picosulfat sòdic). L'abús d'aquestes substàncies pot provocar dolor abdominal i diarrees.
Viccionari
# Clearc

Clearc és el nom dels següents personatges:
* Clearc d'Esparta, general i almirall espartà
* Clearc d'Heraclea, governant d'Heraclea
* Clearc de Soli, escriptor grec
* Clearc d'Atenes, poeta còmic atenenc
* Clearc de Rhègion, escultor grec
# Búricos

Búricos (en grec antic: Βούριχος, 'Búrikhos', en llatí: Burichus) va ser un dels comandants de Demetri Poliorcetes durant el combat naval a la vora de Salamina de Xipre l'any 306 aC, diu Diodor de Sicília.
Segons diu Ateneu de Nàucratis, basant-se en un text de Demòcares, era un dels aduladors de Demetri, a qui els atenencs van erigir un heròon i un altar.

## Notes

* ↑ Segons el Diccionari Grec-Català, p. 436

## Referències

* ↑ Diodor de Sicília. Biblioteca històrica, XX, 52
* ↑ Ateneu de Nàucratis. Deipnosophistae, VI, 253a
* ↑ Smith, William (ed.). «Burichus». A Dictionary of Greek and Roman biography and mythology. [Consulta: 1r febrer 2022].
# Quistinic

Quistinic (en bretó Kistinid) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.315 habitants. Limita amb els municipis de Melrand al nord, Saint-Barthélemy a l'est, Baud al sud-est, Languidic al sud, Lanvaudan a l'oest i Bubry al nord-oest.

## Demografia

Evolució de la població Cassini et INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 385 | 2 090 | 2 241 | 2 132 | 2 453 | 2 481 | 2 422 | 2 491 | 2 559 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 336 | 2 312 | 2 377 | 2 286 | 2 403 | 2 460 | 2 430 | 2 378 | 2 382 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 556 | 2 521 | 2 555 | 2 321 | 2 565 | 2 644 | 2 639 | 2 510 | 2 226 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 072 | 1 901 | 1 608 | 1 517 | 1 412 | 1 312 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1959-1965 | Emile Le Nicardour | |
| 1965-1983 | Guy Corlay | |
| 1983-2008 | Michel Poulin | Divers droite |
| 2008- | Gisèle Guilbart | |

## Agermanaments

Loughshinny, Irlanda

## Referències

* ↑ http://cassini.ehess.fr/ Population avant le recensement de 1962
* ↑ Quistinic sur le site de l'Insee
# Alain Billiet

Alain Billiet (Bruges, Bèlgica, el 5 de juny del 1951) és el creador del logotip de l'euro.
Billiet va estudiar dret a la Universitat d'Anvers i després va seguir un curs de publicitat gràfica a Tournai.
El 1992 va ser responsable de la imatge de la Unió Europea durant l'Exposició Mundial de Sevilla i els Jocs Olímpics de Barcelona.
Sota la direcció del cap de projecte, Jean-Pierre Malivoir, Alian Billiet va proposar una sèrie d'esborranys de vuit projectes, incloent-hi el logo que acabaria esdevenint el símbol de l'euro. «Precís i confiat, com un brètzel postmodern», titulava The European Business del 18 de desembre del 1996. «Va ser escollit d'entre una sèrie de dissenys interns encarregats pel departament del Comissari de Finances de la UE, Yves Thibault de Silguy».
El símbol € es basa en la E d'Europa, fa referència a l'èpsilon i al bressol de la civilització europea, combinat amb les dues línies horitzontals recorden visualment als símbols financers d'altres monedes de referències ($ del dòlar estatunidenc, £ de la lliura esterlina i ¥ del ien), a més d'evocar l'estabilitat.
Hi ha, no obstant això, controvèrsia sobre si Billiet és el dissenyador original o si va confiar en un disseny molt més antic per Arthur Eisenmenger, un alemany que va ser actiu com a dissenyador gràfic principal per a la Comunitat Econòmica Europea.
El logo va ser proposat per la Comissió Europea a la seva cimera a Dublín (1996).
Billiet està casat, pare de cinc fills i ara viu a Manage.

## Referències

* ↑ Gazet van Antwerpen, 10 oktober 2001, Belg Alain Billiet ontwierp het euroteken (neerlandès)
* ↑ The Observer, 23 december 2001, Inventor who coined euro sign fights for recognition (anglès)
# Clearc de Solos

Clearc (en grec antic: Κλέαρχος, llatí: Clearchus) fou un deixeble d'Aristòtil natural de Solos (Xipre) i autor de nombroses obres no conservades, i pluridisciplinari. Sembla ser la mateixa persona a qui Ateneu de Nàucratis anomena τρεχέδειπνος, 'el comensal'.
No s'ha conservat cap de les seves obres, però sí nombrosos fragments. Es coneixen els títols següents:
* Βió, una obra biogràfica en 8 llibres.
* Un comentari sobre el Timeu de Plató.
* Πλάτωνος ἐγκώμιον, un encomi de Plató.
* Περὶ τῶν ἐν τῇ Πλάτωνος Πολιτείᾳ μαθηματικῶς εἰρημένων.
* Γεργίθιος, un tractat sobre els afalagaments.
* Περὶ παιδείας.
* Περὶ φιλίας.
* Παροιμίαι.
* Πεπὶ γρίφων, sobre les endevinalles.
* Ἐρωτικά, un recull d'anècdotes sobre l'amor, amb preguntes sobre el tema.
* Περὶ γραφῶν, sobre pintures i quadres
* Περιγραφαί, obra dubtosa.
* Περὶ νάρκησς, sobre el peix torpede.
* Περὶ τῶν ἐνύδρων, sobre animals aquàtics.
* Περὶ Δινῶν, sobre els residus d'arena.
* Περὶ σκελετῶν, un llibre d'anatomia.
* Περὶ ὕπνου, obra dubtosa.
No és segur que un llibre sobre tàctiques militars mencionat per Elià Tàctic, que li atribueix, podria ser d'aquest Clearc o d'un altre autor amb el mateix nom.

## Referències

* ↑ Clearchus of Soli a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 781
# Búrbaix

Búrbaix - Бурбаш (rus) - és un poble de la República del Tatarstan, a Rússia. El 2010 tenia 869 habitants.

## Referències

* ↑ «Burbash». GeoNames. Arxivat de l'original el 2013-09-04. [Consulta: 17 juliol 2013].
* ↑ «БУРБАШ (Борбаш)». Институт Татарской Энциклопедии.